Sliek de Zeesterre. Sliek de Zeesterre – hiphopowo-rapowo grupa s mjejscowośći Blankenberge s Flandryje Zachodńij, śpjywajůnco swoje pjosynki jedźińy po zachodńoflamandzku. We skuod Sliek de Zeesterre wuažům De kustenoare, Sidjay de Fonctionoaris a tyž do ńydowna Sliek Majestyk, kery umřyu we 2008.
Historyjo skupiny.
Sliek Majestyk a jigo muodšy uo 2 lata braćik Sidjay de Fonctionnoaris, keři zajmowali śe produkcyjům śpjywkůw, uostali śe aktywńi na rynku muzyčnym we roku 1994. Na počůnku chćeli śpjywać po angelsku, nale jako ńyskoři powźeli jino wystympowańy po zachodńoflamandzku. Latym 2003 roku wydoli swojo pjyršo śpjywka Up en Neere, kera zarozki stouo śe hitym. Teledysk uośůngnůu sukcesa we telewizyje flamandzkij WTV. Bez tři tydńe znajdowou śe na pjyršyj dźeśůntce hitůw flamandzkich. W 2007 Sliek Majestyk powźůn wspůupraca s inkšům flamadzkům grupům muzyčnům – D-Ostensche Kliek. 6 lipca 2007 śpjywka Up vacance uostoua wydano. Tyz a uůna bůua čynsto puščano na anteńe WTV.